open-index/open-wikipedia-markdown huggingface dataset:
Andreo Larsen

**Andreo Larsen** (s. 1953) on suomalainen kliinisen neurofysiologian erikoislääkäri ja tietokirjailija. Hän työskenteli 1990-luvun lopulla Helsingin Diakonissalaitoksen potenssiklinikalla ja oli paljon julkisuudessa erektiohäiriölääke Viagran markkinoilletulon yhteydessä.

Larsenin tanskalainen isä ja suomalainen äiti tapasivat aikoinaan esperanton opiskelun parissa, ja etunimi Andreo on esperantonkielinen. Larsen kirjoitti ylioppilaaksi Someron yhteiskoulusta 1972. Uransa alussa hän oli kolme vuotta tutkijana ja lääkärinä Yhdysvalloissa ja Kanadassa.

Työnsä ulkopuolella Larsen on kiinnostunut Italian kulttuurista ja gastronomiasta, joista hän on laatinut useita tietokirjoja. Hän on toiminut pitkään Villa Lanten Ystävät ry:n hallituksessa.Hän kirjoitti klassisen musiikin levyarvosteluuita Kauppalehti Optioon 

## Teoksia
* *Beta-blockers, tremor and neuromuscular transmission : a clinical and experimental study.* Väitöskirja, Helsingin yliopisto, 1980.
* *Epilepsia.* Toim. yhdessä Matti Iivanaisen kanssa. Otava, 1994.
* *Kyvykäs mies : Viagra-ilmiö ja hyvä potenssi.* Yhdessä Jukka Kuikan kanssa. WSOY, 1998. .
* *Terve, mies! Asiantunteva kirja miesten sairauksista ja vaivoista.* Yhdessä Jukka Ukkolan kanssa, WSOY, 2000. .
* 
* *Herkullista historiaa : kulttuurisia makupaloja Italian keittiöistä kautta aikain.* Yhdessä Liisa Savusen ja Risto Valjuksen kanssa. WSOY, 2004. .
* *Rooma : ikuinen illallinen : erilainen ravintolakirja.* WSOY, 2005.
* *Italian keittiöiden aakkoset : enogastronominen ensyklopedia italia-suomi.* Yhdessä Katrina Larsenin kanssa. Mediapinta, 2009. .
* *Käännekohtia Roomassa : seitsemän paikkaa joissa maailma muuttui.* Recallmed, 2016. .
* *Rooman fuuga eli Johann Sebastianin salaisuus.* BoD, 2021. .

## Lähteet
Huittisten kaupunginkirjasto

**Huittisten kaupunginkirjasto** on Huittisissa toimiva yleinen kirjasto. Pääkirjaston lisäksi kirjastolla on toimpiste Vampulassa.

Kaikki Huittisten ja koko Satakunnan yleiset kirjastot ovat osa vuonna 2009 perustettua Satakirjastot-kirjastokimppaa.

## Historia
Huittisten kirjaston perusti Herman Pihlman. Kunnan omistukseen kirjasto siirtyi vuonna 1872.

Kirjaston alkuperäisestä sijainnista ei ole varmuutta. Vuonna 1874 kirjasto siirtyi silloisen Lauttakylän poikakoulun yhteyteen. Vuonna 1930 kirjasto siirtyi Lydenin taloon ja vuonna 1943 kunnantaloon. Nykyisiin tiloihinsa kirjasto siirtyi vuonna 2001.

Huittisten ensimmäinen kirjastoauto hankittiin vuonna 1972. Samalla koulujen omat kirjastot lakkautettiin.

## Lähteet
Upper River

**Upper River** on yksi Gambian kuudesta alueesta. Alueen pinta-ala on 2&nbsp;070 km², ja vuonna 2013 siellä asui 237&nbsp;220 asukasta. Alueen pääkaupunki on Basse eli Basse Santa Su.

## Lähteet
Brasilian työnväenpuolue

**Brasilian työnväenpuolue** () on brasilialainen puolue, jonka perusti 1980 Ivete Vargas, entisen presidentin Getúlio Vargasin veljentytär.

Puolue katsoo olevansa Vargasin kannattajien vuonna 1945 perustaman, vuonna 1965 Brasilian sotilasdiktatuurin aikana hajotetun samannimisen puolueen jatkumo.

Nimestään huolimatta puolue on lähinnä keskustalainen ja tuki oikeistolaisia presidenttejä Fernando Collor de Mello, Itamar Franco ja Fernando Henrique Cardoso sekä vasemmistolaisia Luiz Inácio Lula da Silvaa ja Dilma Rousseffia tämän ensimmäisen kauden aikana.

Puolue tuki myös Jair Bolsonaroa, joka oli puolueen jäsen 2003–2005, ja toivoi häntä takaisin.

## Lähteet
Geranyyliasetaatti

**Geranyyliasetaatti** (C12H20O2) on estereihin ja terpenoideihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Yhdistettä esiintyy myös kukkien tuoksuissa ja semiokemikaalina eliöiden viestinnässä. Geranyyliasetaattia voidaan käyttää hajusteissa. 

## Ominaisuudet, valmistus ja käyttö
Huoneenlämpötilassa geranyyliasetaatti on väritöntä nestettä, jolla on kukkaismainen tuoksu. Yhdiste ei liukene veteen, mutta liukenee etanoliin ja dietyylieetteriin. Geranyyliasetaattia esiintyy muun muassa sitruunaruohossa ja kurjenpolvissa.

Geranyyliasetaattia voidaan eristää kasveista, mutta pääasiallisesti sitä valmistetaan geraniolin ja etikkahapon tai etikkahappoanhydridin reaktiolla. Yhdistettä valmistetaan vuosittain useita satoja tuhansia tonneja.

Geranyyliasetaattia käytetään ainesosana kukkaistuoksuissa ja kosmetiikassa.

## Lähteet

## Aiheesta muualla
*PubChem: Geranyl acetate 
*Human Metabolome Database (HMDB): Geranyl acetate 
*Toxin and Toxin Target Database (T3DB): Geranyl acetate 
*Kyoto Encyclopedia of Genes and Genomes (KEGG): Geranyl acetate 
*Pherobase: Floral Compound - geranyl acetate 
*Pherobase: Semiochemical - geranyl acetate
Ranveig Frøiland

**Ranveig Frøiland** (15. syyskuuta 1945 Sund – 16. maaliskuuta 2020) oli norjalainen työväenpuolueen poliitikko. Hän istui suurkäräjillä vuosina 1985–2005 sekä toimi Norjan öljy- ja energiaministerinä 1996–1997.
## Lähteet

## Aiheesta muualla
* ''Ranveig Frøiland'' Norjan suurkäräjien verkkosivuilla
Atlantic Council

**Atlantic Council** on yhdysvaltalainen ajatushautomo, joka keskittyy poliittisiin, talous- ja turvallisuusasioihin. Se pitää päämajaansa Washingtonissa. Se on perustettu 1961. Se tukee atlantismia, Yhdysvaltain ja Euroopan suhteita ja sitä on nimitetty "Naton ajatushautomoksi".

Atlantic Council on vuosia luettu Pennsylvanian yliopiston indeksissä maailman vaikutusvaltaisimpien ajatushautomojen joukkoon.

Vuonna 2009 silloinen Atlantic Councilin johtokunnan puheenjohtaja James L. Jones siirtyi Obaman hallintoon kansallisen turvallisuuden neuvonantajaksi. Hänen tilalleen tuli senaattori Chuck Hagel. Hagelista tuli neljä vuotta myöhemmin puolustusministeri, jolloin hänen tilalleen tuli kenraali Brent Scowcroft. Vuonna 2014 johtoon valittiin Jon Huntsman, Jr.
Nykyinen (2023) johtaja on Goldman Sachsin johtaja John F. W. Rogers.

## Toiminta
Atlantic Council on luonut laajoja verkostoja. Se kuuluu Atlantic Treaty Association (ATA) -järjestöön, johon kuuluu eri maissa toimivia vastaavia järjestöjä, esimerkiksi Suomen Atlantti-Seura (Atlantic Council of Finland).

## Lähteet
Rabat-Salé-Kénitra

**Rabat-Salé-Kénitra** () on yksi Marokon 12 alueesta.

Rabat-Salé-Kénitra sijaitsee Marokon pohjoisosassa.  Siellä oli asukkaita vuonna 2014 noin 4,6 miljoonaa. Alueen pääkaupunki on Rabat.

Rabat-Salé-Kénitra sijaitsee Atlantin rannikolla, missä useat kulttuurit ovat kukoistaneet vuosisatojen aikana Bouregreg-joen molemmilla rannoilla. Sen keskus on Marokon pääkaupunki Rabat, joka  liitettiin historiaan ja kulttuuriin liittyvin perustein vuonna 2012 Unescon maailmanperintöluetteloon.

## Lähteet

## Aiheesta muualla
Mäntsälän Hirvihaaran työväentalo

**Mäntsälän Hirvihaaran työväentalo** oli Mäntsälän kunnassa Hirvihaaran kylässä sijainnut työväentalo.

## Historiaa
Mäntsälän Hirvihaaran työväenyhdistys perustettiin vuonna 1905. Vuonna 1907 yhdistyksessä oli 32 jäsentä, 16 miestä ja 16 naista. Kansalaissodan jälkeen työväenyhdistys liittyi Suomen Sosialistiseen Työväenpuolueeseen. Yhdistyksellä oli jatkuvaa toimintaa, ja iltamista saatiin tuottoja. Viranomaiset lakkauttivat yhdistyksen vuonna 1931. Nuoriso-osasto, joka oli toiminut työväentalolla, oli lakkautettu jo vuonna 1926. Työväentalo myytiin takavarikon jälkeen vuonna 1933.
## Lähteet
Delphine Claudel

**Delphine Claudel** (s. 23. maaliskuuta 1996 Remiremont, Vosges, Ranska) on ranskalainen maastohiihtäjä. Hän edustaa SC Bressaude -seuraa ja on pituudeltaan 168 cm.

Claudel sijoittui 2021 Oberstdorfin MM-kilpailuissa 15 kilometrin yhdistelmäkilpailussa seitsemänneksi. Pekingin olympialaisissa 2022 hän oli 30 kilometrin vapaan hiihtotavan yhteislähtökilpailussa seitsemäs ja 15 kilometrin yhdistelmäkilpailussa yhdeksäs. Planican MM-kilpailuissa 2023 hän sijoittui yhdistelmäkilpailussa kymmenenneksi.

Claudel osallistui maailmancupin kilpailuun ensimmäisen kerran La Clusaz'ssa joulukuussa 2016. Ensimmäiset maailmancupin pisteensä hän sai oltuaan Davosin 10 kilometrin vapaan hiihtotavan kilpailussa 22:s joulukuussa 2018. Kymmenen parhaan joukkoon hän sijoittui ensimmäisen kerran oltuaan yhdeksäs niin ikään Davosin 10 kilometrin vapaan hiihtotavan kilpailussa joulukuussa 2020. Hän on saavuttanut neljä palkintosijaa loppunousuun päättyneillä Tour de Ski -kiertueen päätösetapeilla Val di Fiemmessä. Hän oli tässä 10 kilometrin vapaan hiihtotavan yhteislähtökilpailussa kolmas vuosina 2021, 2022 ja 2024 sekä voittaja 2023. Tour de Skin kokonaiskilpailussa hän oli kymmenes vuodenvaihteissa 2022–2023 ja 2023–2024. Lisäksi hän on sijoittunut toiseksi Les Roussesin 10 kilometrin väliaikalähtökilpailussa kaudella 2022–2023. Kaudella 2023–2024 hän sijoittui toiseksi Canmoren 15 kilometrin vapaan hiihtotavan yhteislähtökilpailussa.

## Lähteet
Mommola

**Mommola** on kylä Huittisissa valtatie 2:n ja valtatie 12:n risteyksessä. Mommolan palveluista tunnetuin on motelli. Mommola on omakotivaltainen.

## Historia
Vuoden 1540 maakirjan mukaan Mommolassa oli kuusi taloa. Vuoden 1646 maakirjassa taloja oli seitsemän.

Mommolassa toimi tyttökansakoulu vuosina 1873–1925.

## Lähteet
Kjell Opseth

**Kjell Opseth** (2. tammikuuta 1936 Førde – 3. joulukuuta 2017 Førde) oli norjalainen työväenpuolueen poliitikko. Hän istui suurkäräjillä vuosina 1981–2001 ja toimi Norjan liikenneministerinä 1990–1996 sekä kunta- ja työministerinä 1996–1997. Hänen liikenneministerikaudellaan toteutettiin useita merkittäviä rakennushankkeita, kuten Lærdalin tunneli ja Gardermoenin lentoasema.
## Lähteet

## Aiheesta muualla

* ''Kjell Opseth'' Norjan suurkäräjien verkkosivuilla
Jules Lapierre

**Jules Lapierre** (s. 2. tammikuuta 1996 Grenoble) on ranskalainen maastohiihtäjä. Hänen edustamiaan seuroja ovat olleet Club Ski Nordique Chartrousin ja Team Grenoble Isere Nordique. Hän on pituudeltaan 169 cm.

Lapierre saavutti nuorten MM-kilpailuissa 4&nbsp;×&nbsp;5&nbsp;kilometrin viestissä hopeaa vuosina 2014 ja 2015 sekä pronssia 2016. Alle 23-vuotiaiden MM-kilpailuissa hän saavutti 15 kilometrin vapaan hiihtotavan kilpailussa kultaa 2019 ja 30 kilometrin yhdistelmäkilpailussa hopeaa 2018.

Lapierre sijoittui 2018 Pyeongchangin olympialaisissa 30 kilometrin yhdistelmäkilpailussa 15:nneksi. Seefeldin MM-kilpailuissa 2019 hän oli yhdistelmäkilpailussa 18:s ja 15 kilometrin perinteisen hiihtotavan kilpailussa 24:s. Oberstdorfin MM-kilpailuissa 2021 hän hiihti ankkuriosuuden Ranskan pronssijoukkueessa 4&nbsp;×&nbsp;10&nbsp;kilometrin viestissä ja oli 30 kilometrin yhdistelmäkilpailussa kuudestoista. Pekingin olympialaisissa 2022 hän sijoittui yhdistelmäkilpailussa 14:nneksi ja lyhennetyssä 50 kilometrin vapaan hiihtotavan kilpailussa 15:nneksi. Planican MM-kilpailuissa 2023 hän oli 30 kilometrin yhdistelmäkilpailussa kahdeksas, 15 kilometrin vapaan hiihtotavan kilpailussa 16:s ja viestissä neljäs. Trondheimin MM-kilpailuissa 2025 hän sijoittui 20 kilometrin yhdistelmäkilpailussa 19:nneksi, 50 kilometrin vapaan hiihtotavan kilpailussa 20:nneksi ja viestissä neljänneksi. Milanon–Cortinan olympialaisissa 2026 hän oli 20 kilometrin yhdistelmäkilpailussa yhdeksäs ja 10 kilometrin vapaan hiihtotavan kilpailussa 16:s.

Lapierre saavutti maailmancupin pisteitä heti ensimmäisessä kilpailussaan oltuaan Lillehammerin 30 kilometrin yhdistelmäkilpailussa 25:s joulukuussa 2017. Kymmenen parhaan joukkoon hän sijoittui ensimmäisen kerran oltuaan Val di Fiemmessä käydyn Tour de Skin päätösetapin, vapaan hiihtotavan takaa-ajokilpailun, osuusajoissa neljäs 2019. Ensimmäisen palkintosijansa hän saavutti oltuaan yhteislähtönä käydyllä Tour de Skin päätösetapilla kolmas 2023. Tour de Skin kokonaiskilpailussa hän oli kymmenes vuodenvaihteessa 2022–2023. Ensimmäisen voittonsa hän saavutti vuodenvaihteen 2023–2024 Tour de Skin viimeisellä etapilla, 10 kilometrin vapaan hiihtotavan yhteislähtökilpailussa Val de Fiemmessä. Kiertueen kokonaiskilpailussa hän oli tuolloin yhdeksäs. Hän sijoittui samalla kaudella kolmanneksi Gomsin 20 kilometrin vapaan hiihtotavan yhteislähtökilpailussa. Tour de Skin 2025–2026 päätösetapilla, Val di Fiemmen 10 kilometrin vapaan hiihtotavan yhteislähtökilpailussa hän oli toinen. 

## Lähteet
Hernelampi

**Hernelampi** voi tarkoittaa ainakin seuraavia:

* Hernelampi, lampi Heinävedellä
* Hernelampi, lampi Luumäellä
* Hernelampi, lampi Virroilla
Rumpulampi

**Rumpulampi** voi tarkoittaa seuraavia:

* Rumpulampi, lampi Posiolla
* Rumpulampi, lampi Ähtärissä.

## Katso myös
* Rumppulampi
Johanna Tuomela

**Johanna Mirjami Tuomela** (o.s. Paunonen; 13. huhtikuuta 1973 Pori – 14. toukokuuta 2020 Turku) oli suomalainen syöpätutkija.

Tuomela valmistui Turun yliopistosta filosofian maisteriksi vuonna 2001. Hän väitteli tohtoriksi syöpäbiologiasta vuonna 2010. Väitöskirjassaan hän muun muassa osoitti alendronaatin pienentävän eturauhassyöpää sekä emokasvaimen että etäpesäkkeiden osalta. Väitöskirjatyön tulokset toivat myös lisää tietoa kasvaimen kasvuun ja leviämiseen vaikuttavista tekijöistä kasvaimen mikroympäristössä. Vuosina 2010–2011 Tuomela oli syöpäkeskuksen post doc -tutkijana Alabaman yliopistossa, Birminghamissa. Siellä hän löysi kolmoisnegatiivisen, erityisen huonoennusteisen rintasyöpien alaryhmän. Tuomela palasi Suomeen ja perusti oman tutkimusryhmänsä, joka muun muassa tutki Tollin kaltaisen reseptori 9:n merkitystä syövässä ja kehitti modernein kuvantamismenetelmin toteutettua syöpämallinnusta. Tuomela oli Turun yliopiston solubiologian dosentti ja opetti pitkään biolääketieteen laitoksella. Hän toimi myös Turun Syöpätutkijat ry:n hallituksessa. Tuomela oli tuottelias julkaisija. Hän osallistui moniin tärkeisiin Turun yliopiston PET-tutkimuksiin sekä biopankki- ja syöpähankkeisiin. Hän oli myös perustamassa tautimallinnuksen ympärillä toimivia start up -yrityksiä.

Tuomela sairasti jo Yhdysvalloissa viettämänsä post doc -jakson aikana kohdunkaulan syövän, joka hoidettiin siellä. Suomeen palattuaan hän sairastui rintasyöpään, joka uusiutui neljä vuotta myöhemmin etäpesäkkeisenä. Tuomela puhui julkisuudessa myös potilaan näkökulmasta varsinkin uusien syöpälääkkeiden saatavuuden ja korvattavuuden ongelmista. Hän kuoli rintasyöpään 47-vuotiaana.

## Lähteet
Erling Stordahl

**Erling Stordahl** (pistekirjoituksella ⠠⠑⠗⠇⠊⠝⠛⠀⠠⠎⠞⠕⠗⠙⠁⠓⠇; 1. elokuuta 1923 Halden – 31. lokakuuta 1994 Oslo) oli norjalainen maanviljelijä, muusikko ja vammaisaktivisti. Hän menetti näkönsä 14-vuotiaana ja toimi sokeiden sekä muiden toimintarajoitteisten oikeuksien puolestapuhujana. Hänen aloitteestaan muun muassa perustettiin Beitostøleniin vammaisille tarkoitettu urheilukeskus, jonka johtajana hän myös toimi. 

Stordahlille myönnettiin Peer Gynt -palkinto vuonna 1975.

## Lähteet

## Aiheesta muualla

* Erling Stordahlin haastattelu NRK:lla
Ismail Jakobs

**Ismail Jakobs** (s. 17. elokuuta 1999 Köln, Saksa) on senegalilainen jalkapalloilija. Hän on pelipaikaltaan yleensä vasen laitapuolustaja. Hän on kesästä 2021 alkaen edustanut Ranskan Ligue 1:ssä pelaavaa Monacoa. Hän on pelannut Senegalin maajoukkueessa syyskuusta 2022 alkaen edustettuaan aiemmin Saksan alle 21-vuotiaiden maajoukkuetta.

## Seurajoukkueura

Jakobs siirtyi 1. FC Kölnin junioreihin vuonna 2012. Hän pelasi edustusjoukkueessa ensimmäisen bundesliigaottelunsa marraskuussa 2019. Hän pelasi avauskaudellaan 20 bundesliigaottelua, jotka kaikki avauskokoonpanossa, ja teki maalin joulukuussa Eintracht Frankfurtia ja helmikuussa Freiburgia vastaan. Kaudella 2020–2021 hän pelasi 23 bundesliigaottelua ja kaksi liigakarsintaottelua ja teki maalin maaliskuussa Borussia Dortmundia vastaan. Saksan cupissa hän teki maalin neljännesvälieräottelussa Jahn Regensburgia vastaan.

Jakobs siirtyi kesällä 2021 Ranskan Ligue 1:ssä pelaavaan Monacoon. Ensimmäisellä kaudellaan hän pelasi 28 Ligue 1 -ottelua, kolme Mestarien liigan karsintaottelua ja kolme Eurooppa-liigan ottelua. Ranskan cupissa Jakobs pelasi viisi ottelua Monacon edetessä välieriin saakka.

## Maajoukkueura

Jakobs pelasi Saksan alle 21-vuotiaiden maajoukkueessa yhdeksän ottelua. Hän kuului ikäluokan Euroopan-mestaruuden vuonna 2021 voittaneeseen joukkueeseen. Hän pelasi EM-lopputurnauksessa yhden ottelun avauskokoonpanossa ja pääsi neljässä ottelussa vaihdosta kentälle.

Jakobs pelasi Senegalin maajoukkueessa ensimmäisen kerran syyskuussa 2022 kahdessa ystävyysottelussa. Seuraavan kerran hän pelasi marras-joulukuussa Qatarin MM-kilpailuissa. Hän tuli vaihdosta kentälle ensimmäisessä alkulohko-ottelussa ja pelasi avauskokoonpanossa Senegalin kolmessa muussa ottelussa. Hän syötti kulmapotkusta Senegalin toisen maalin alkulohko-ottelussa Qataria vastaan.

Jakobs on pelannut vuoden 2022 loppuun mennessä kuusi miesten maaottelua ja ollut niissä neljä kertaa avauskokoonpanossa. Maaleja hän ei ole näissä otteluissa tehnyt.

## Lähteet
Luettelo maanosista bruttokansantuotteen mukaan

**Luettelo [[Maanosa|maanos]]<nowiki/>ista bruttokansantuotteen mukaan**, Bruttokansantuote on ilmoitettu Yhdysvaltain dollareissa lasketun markkinoiden tai valtion virallisilla valuuttakurssin mukaan.

## Maanosat BKT:n mukaan (nimellinen)

## Maanosat BKT per asukas  (nimellinen)

## Maanosat BKT per asukas  (reaalimuutoksen) mukaan

## Katso myös
* Luettelo valtioista bruttokansantuotteen mukaan
* Luettelo valtioista bruttokansantuotteen mukaan (PPP)
* Luettelo valtioista asukaskohtaisen bruttokansantuotteen mukaan (PPP)
* Luettelo valtioista asukaskohtaisen bruttokansantuotteen (reaalimuutoksen) mukaan

## Lähteet
Bengasin yliopisto

**Bengasin yliopisto** (; , lyh. UoB) on Libyan Bengasissa ja maan itäosassa toimiva suuri julkinen yliopisto. Se perustettiin alkujaan vuonna 1955 nimellä Libyan yliopisto. Vuonna 1976 Libyan yliopisto jakautui Tripolissa ja Bengasissa jatkaviin erillisyliopistoihin; Bengasissa yliopiston nimeksi tuli Qaryounis-yliopisto. Vuonna 2011 nimi vaihdettiin Bengasin yliopistoksi. 

Bengasin yliopiston molemmat pääkampukset sijaitsevat Bengasissa. Lisäksi UoB:llä on yhdeksän pienempää kampusaluetta muualla Libyan itäosissa. Opiskelijamäärältään UoB on ollut Libyan suurin yliopisto: sillä oli noin 82&nbsp;000 alemman korkeakoulututkinnon opiskelijaa ja 3&nbsp;000 maisteri- tai tohtoriopiskelijaa. Akateemiseen opettajakuntaan kuului 2&nbsp;000 henkeä, jonka ohella yliopistolla työskenteli 4&nbsp;500 muuta työntekijää. 

Bengasin yliopisto on Libyan parhaimpia yliopistoja.  Espanjalainen, yliopistojen verkkonäkyvyyttä korostava Webometrics-yliopistoranking sijoitti sen kesällä 2022 maailmanlistansa sijalle 2&nbsp;400. EduRankin maailmanlistalla sija oli 5&nbsp;172.

## Lähteet

## Aiheesta muualla
IMSA SportsCar Championship -kausi 2022

**IMSA SportsCar Championship -kausi 2022** oli IMSA SportsCar Championship -sarjan kausi vuodella 2022.

## Autot
Kaudelle 2022 GT Le Mans (GTLM) on korvattu uudella luokalla GT Daytona Pro (GTD Pro). Aiempi GT Daytona -luokka säilyi muuttumattomana. GTD perustuu GT3-sääntöihin.

## Kilpailukalenteri
Kauden kilpailut:

## Tulokset
Yleiskilpailun voittajat **lihavoituna**.

Lähde:

## Lähteet
Jukka Salminen (kauppaneuvos)

**Jukka Sakari Salminen** (21. elokuuta 1947 Tampere – 25. heinäkuuta 2018 Helsinki) oli suomalainen yritysjohtaja, joka sai kauppaneuvoksen arvonimen.

Salmisen puoliso vuodesta 1975 oli insinööri Sinikka Riitta Kivistö-Rahnasto. Salminen tuli ylioppilaaksi Kalevan yhteiskoulusta 1968 ja valmistui ylioppilas-merkonomiksi 1971, ekonomiksi Tampereen yliopistosta 1974 ja Helsingin kauppakorkeakoulusta taloustieteiden kandidaatiksi 1975 ja maisteriksi 1976. Hän suoritti myös useita kotimaisia ja kansainvälisiä liikkeenjohdon kursseja. Salminen oli SOK:n Tampereen konttorin johtajan assistentti 1974–1977, SOK:n kenttäosaston projektipäällikkö 1977–1979, kenttäjohtajan assistentti 1979–1983, PET suunnittelu- ja ohjausosaston osastopäällikkö 1983–1985, kenttäosaston aluejohtaja 1985–1987, hallituksen jäsen 1988–2007, kenttäjohtaja 1988–1992, hallintojohtaja 1992–2007 ja pääjohtajan varamies 1999–2007. Hän oli myös Oy Sokoteria Ab:n toimitusjohtaja 1981–1984, talousjohtaja 1987–1988, toimitusjohtaja 1988 ja Sokotel Oy:n toimitusjohtaja 1988 ja toimi molempien yhtiöiden hallituksissa. Salmisella oli lisäksi lukuisia liike-elämän ja niihin liittyvien järjestöjen luottamustehtäviä. Kauppaneuvoksen arvonimen hän sai 2000. 

## Lähteet

## Aiheesta muualla
*
Keira Lundström

**Keira Lundström** (s. 2005) on Kirkkonummelta kotoisin oleva suomalainen laulaja.

Lundström osallistui *[[The Voice of Finland]]* -laulukilpailuun vuonna 2022 sijoittuen kolmanneksi (14,8&nbsp;% äänistä). Helmikuussa 2023 hän osallistui UMK 2023 -kilpailuun esikoissinglellään ”No Business on the Dancefloor” ja sijoittui kolmanneksi. 

Musiikkiinsa Lundström on kertonut saaneensa vaikutteita muun muassa BTS ja Stray Kids -yhtyeiden sekä Ariana Granden, Doja Catin ja Dua Lipan musiikista.

Lundström on opiskellut Gymnasiet Grankulla Samskolassa Kauniaisissa.

## Diskografia
### Singlet
**[[No Business on the Dancefloor]]*
**[[Bad Credit]]*

## Lähteet
Jukka Salminen

**Jukka Salminen** -nimisiä henkilöitä ovat:

* Jukka Salminen (1947–2018), suomalainen yritysjohtaja ja kauppaneuvos
* Jukka Salminen (1947–2006), suomalainen kuvataiteilija
* Jukka Salminen (s. 1956), suomalainen laulaja ja lauluntekijä
* Jukka Salminen (s. 1944), suomalainen oopperalaulaja
Johnny Meeks

**Johnny Meeks** (16. huhtikuuta 1937 Gaffney, Etelä-Carolina, Yhdysvallat – 30. heinäkuuta 2015 Jonesboro, Arkansas, Yhdysvallat) oli yhdysvaltalainen kitaristi. 

Meeks aloitti uransa countryn parissa, mutta hän liittyi loppuvuodesta 1956 Gene Vincentin taustayhtyeeseen The Blue Caps, jossa hän korvasi Cliff Gallupin. Meeks soitti Vincentin menestyskappaleella ”Lotta Lovin’” sekä oli mukana kirjoittamassa hänen kappalettaan ”Say Mama”. Blue Caps hajosi loppuvuodesta 1958, minkä jälkeen Meeks perusti Tune Toppers -nimisen yhtyeen ja soitti yökerhoissa Los Angelesin seudulla.

Meeks soitti myös Vincentin comeback-albumilla *[[I’m Back and I’m Proud]]* vuonna 1969. Vincentin kanssa tekemänsä yhteistyön lisäksi Meeks toimi sessiomuusikkona Merle Haggardille ja entiselle The Monkees -jäsenelle Michael Nesmithille. Hän kuului entisen yhtyeensä The Blue Capsin kokoonpanoon, joka levytti vuonna 1982 albumin *Blue Caps Unleashed*.

## Lähteet
Marjo Valve

**Marjo Merit Valve** (12. toukokuuta 1958 Helsinki – 7. joulukuuta 2022 Kerava) oli suomalainen elokuvaohjaaja, -käsikirjoittaja ja -leikkaaja.

Valve syntyi työläisperheeseen. Hän opiskeli ensin taidehistoriaa Helsingin yliopistossa, pääsi vuonna 1980 Taideteollisen korkeakoulun elokuva- ja televisiotyön linjalle ja valmistui vuonna 1989 taiteen maisteriksi. Valve aloitti elokuvauransa leikkaajana. Opiskeluaikanaan hän muun muassa toimi leikkaajana monissa Anssi Mänttärin elokuvissa. Hän ryhtyi ohjaajaksi ja käsikirjoittajaksi Mänttärin Reppufilmi-yhtiössä. Valve ohjasi Raija Talvion kanssa käsikirjoittamansa lyhytelokuvan *[[Amor ampuu ohi]]* (Reppufilmi). Työstä myönnettiin palkinto Tampereen elokuvajuhlilla sekä Jussi-kunniakirja. Tämän jälkeen Valve pääsi mukaan Ylen ja Suomen elokuvasäätiön Sparrausrinki-hankkeeseen, jonka yhteydessä hän ohjasi televisioelokuvan *[[Viimeinen pisara (televisioelokuva)|Viimeinen pisara]]*, jota seurasivat muun muassa televisiosarja *[[Huomenna on paremmin]]* ja lastenelokuva *[[Avuton Anna]]*.

Valve toimi aktiivisesti Suomen Elokuvaohjaajaliitossa ja pääsi tämän kautta toimittamaan Marja Pensalan kanssa elokuva-alan *[[Lehtiset]]*-lehteä. Hän opetti elokuvatuotantoa Tuusulassa ja Joensuussa. Valve oli vuosina 2007–2012 Valtion elokuvataidetoimikunnan jäsen ja 2009–2012 sen puheenjohtaja sekä Valtion keskustaidetoimikunnan jäsen. Vuonna 2012 hänet valittiin Suomen elokuvasäätiön tuotantoneuvojaksi, ja hän työskenteli tehtävässä viiden vuoden ajan. Myöhemmin hän jatkoi uraansa asiantuntijana eri hankkeissa. Valve kuoli 64-vuotiaana kärsittyään vaikeasta sairaudesta. Hänet on haudattu Järvenpään hautausmaalle.

## Lähteet

## Aiheesta muualla
* 
*
Kemeettinen ortodoksisuus

**Kemeettinen ortodoksisuus** on polyteistinen uskonto, joka syntyi 1980-luvun lopulla Tamara Siudan perustamana.

Uskonnon seuraajien ei oleteta erikseen luopuvan aiemmasta uskonnostaan, mutta uskonnot seuraajat vannovat palvelevansa valitsemaansa yksittäistä jumalaa ennen mitään muuta jumaluutta. Uskonnon harjoittajia kutsutaan nimellä *shemsu*. Nämä kokoontuvat etupäässä internetissä, koska uskonnon harjoittajia on sen oman ilmoituksen mukaan ympäri maailmaa.

Kemeettisessä ortodoksisuudessa noudatetaan kalenteria, joka jakaa kuukauden merkittävät ajankohdat seuraavasti:

* ensimmäinen päivä
* kuudes päivä, jolloin kunnioitetaan esi-isiä (*akhu*)
* 30. ja viimeinen päivä, jolloin tarjotaan uhrilahjoja Ralle, Wesirille ja Herulle
* 15. päivänä pidettävä juhla 

## Lähteet
Samuel Takyi

**Samuel Takyi** (23. joulukuuta 2000 Accra, Ghana) on ghanalainen nyrkkeilijä ja olympiamitalisti. Takyi osallistui Tokion olympialaisissa 2020 höyhensarjaan. Hän voitti toisella kierroksella ecuadorilaisen Jean Carlos Caicedon pistein 5–0. Puolivälierissä Takyi voitti kolumbialaisen Ceiber Ávilan 3–2. Kun hän hävisi välierissä yhdysvaltalaiselle Duke Raganille 1–4, hän saavutti olympiapronssia.

Amatöörinä Takyi otteli yhteensä seitsemän ottelua, joista voitti viisi. Takyi otteli ensimmäisen ammattilaisottelun kesäkuussa 2022. Tammikuuhun 2023 mennessä hän oli voittanut kahdesta ammattilaisottelustaan kummatkin.

## Lähteet
Protoniemissio

**Protoniemissio** on harvinainen radioaktiivinen hajoamisen muoto, jossa ytimestä poistuu yksi protoni. Protoniemissio voi tapahtua ytimen korkealle virittyneistä energiatiloista beetahajoamisen jälkeen, jolloin prosessi tunnetaan beeta-viivästyneenä protoniemissiona.
Bittinikkarin käsikirja

**Bittinikkarin käsikirja** on suomalainen elektroniikan tietokirja.

Kirjan alkuosa kertoo elektroniikan teoriasta (sähköopin perusteet, passiivi- ja puolijohde, digitaalitekniikka ja -piirit, mikrotietokoneen perusrakenne). Lopussa on laitteiden rakennusohjeita: virtalähde, tietokoneen ulkoisten liitäntäsignaalien määrän lisääminen ja tietokoneeseen liitettäviä laitteita (A/D- ja D/A-muunnin, pulssilaskuri sekä RS-232-jännitesovitin).

Osa kirjan sisällöstä on julkaistu aiemmin Mikrobitti-lehdessä (esim. ).

## Lähteet
Oleksandr Bohomazov

**Oleksandr Kostjantynovytš Bohomazov** (; 7. huhtikuuta 1880 Jampil, Harkovan kuvernementti – 3. kesäkuuta 1930 Kiova, Ukrainan SNT) oli ukrainalainen taidemaalari.

Bohomazov valmistui Hersonin maatalouskoulusta ja opiskeli sen jälkeen Kiovan taidekoulussa, jossa hänen opettajanaan oli Oleksandr Muraško. Hän valmistui sieltä 1911. Opiskelutovereita siellä olivat muun muassa Alexander Archipenko, Oleksandra Ekster ja Abram Manevitš. Uransa alussa hän sai vaikutteita symbolismista ('Silta', 1908) ja modernismista ('Valkoinen yö: Suomi', 1911). Vuonna 1908 hän osallistui yhdessä Eksterin, Davyd Burljukin ja muiden kanssa Zveno-ryhmän (’Linkki’) näyttelyyn. Hän oli 1914 Kiovassa avantgardistisen taiteilijaryhmän Kiltsen ('Piiri') perustajia ja asetti samana vuonna ryhmän näyttelyyn esille 88 maalausta. Hänen tuotantonsa sai kriitikoilta erityistä huomiota, ja häntä sanottiin Ukrainan Picassoksi. Erityisen merkittäviä olivat hänen uutta kubo-futurismia edustavat maalauksensa ('Raitiovaunu', 1914). Hän kirjoitti vuonna 1914 mutta julkaisematta jääneen avantgardetutkielman *Maalaus ja elementit*, jossa hän ennakoi monia ajatuksia, joita myöhemmin esittelivät abstraktionistit Wassily Kandinsky ja Kazimir Malevitš.

Yhdessä Oleksandra Eksterin kanssa Bohomazov järjesti 1910-luvun lopulla avantgardistisia katumaalaustapahtumia ja performansseja. Hän oli 1920-luvulla Ukrainan vallankumoustaiteen liiton jäsen ja opetti Valtion Kiovan taideinstituutissa 1922–1930. Poliittisen taiteen ohella hän osallistui edelleen näyttelyihin. Hän sairastui tuberkuloosiin ja kuoli 1930.

Luettelo Bohomazovin maalauksista julkaistiin hänen teostensa näyttelyn yhteydessä 1991 Toulousessa Ranskassa.


Богомазов В'язниця 1914.jpg|Vankila 1914
Bogomazov-tram-s-1914.jpg|Raitiovaunu 1914
Portret Docheri-1928.jpg|Tyttären muotokuva 1928.


## Lähteet

## Aiheesta muualla

* Bohomazov Oleksandr UA View  
* James Butterwick: Alexander Bogomazov uartlib.org, (pdf)
Huhdin työväentalo

**Huhdin työväentalo** on Urjalan kunnan Huhdin taajamassa sijaitseva työväentalo.

## Historiaa
Urjalan työväenyhdistys perustettiin vuonna 1902. Tontti työväentaloa varten saatiin lahjoituksena vappujuhlassa vuonna 1906. Rakennushanketta varten kerättiin varoja iltamilla ja arpajaisilla, ja lisäksi otettiin laina Urjalan Säästöpankista. Työt aloitettiin talvella 1910 hirsien hankinnalla. Rakennustyö tehtiin osin talkoilla, osin palkkatyönä. Tupaantuliaisjuhlaa päästiin viettämään elokuussa 1911.

Tammikuussa 1918 punakaarti otti talon haltuun, ja sodan jälkeen se taas joutui valkoisen puolen takavarikoimaksi. Tässä yhteydessä muun muassa yhdistyksen kirjasto, lippu ja näyttämön esirippu tuhottiin. Talo vapautui takavarikosta kesällä 1919, mutta sitä käytettiin kunnan rokkosairaalana vielä kesäkuuhun 1920 saakka.

Sisällissodan jälkeen yhdistys joutui oikeuteen, sillä sodan aikana punakaarti oli yhdistyksen leimaa käyttäen takavarikoinut Urjalan Meijeriosuuskunnalta lähes 21&nbsp;000 markan arvosta maitoa ja voita. Meijeriosuuskunta vaati saataviaan työväenyhdistykseltä, joka puolestaan katsoi, ettei velka ollut yhdistykselle kuuluva. Lopulta nimismies kuitenkin toimitti ulosmittauksen, ja yhdistys otti lainaa, ettei sen tarvinnut luopua velkojen edestä talostaan. Tämän jälkeen talo ja tontti myytiin varmuuden vuoksi kunnallisjärjestölle, etteivät mahdolliset muut velkojat pääsisi siihen käsiksi. Lopulta korkein oikeus kuitenkin kumosi alempien oikeusasteiden tuomion Meijeriosuuskunnan velasta. 

Talvi- ja jatkosodan aikaan taloa käytettiin sotilasmajoitukseen.

Nykyään (2023) talo on edelleen Urjalan työväenyhdistyksen omistuksessa, ja sitä vuokrataan erilaisia tilaisuuksia varten ympäri vuoden. Talossa on sali (150 henkeä) elokuvateatterina, näyttämö, kahvio, sisä wc:t.

## Toimintaa työväentalolla
Oma talo piristi yhdistyksen toimintaa 1910-luvulla. Kokouksien osanotto oli runsasta, ja lisäksi järjestettiin iltamia, joiden ohjelmassa oli esimerkiksi näytelmiä ja tanssia. Iltamien aikaa ei ollut rajoitettu, joten tanssi saattoi jatkua aamukolmeen tai neljään saakka. 

Vuonna 1927 talolle hankittiin elokuvakone. Kymmenen vuotta myöhemmin siihen hankittiin myös äänilaitteet. 1950-luvulla rakennettiin uusi konehuone ja laitteisto uusittiin. Ainakin vuonna 1999 talolla näytettiin edelleen elokuvia. 1990-luvulla taloa käytettiin lisäksi yhdistyksen kokoustilana, ja myös eläkeläiset kokoontuivat siellä. 

Työväentalolla järjestettiin ainakin heinäkuussa 2014 Suvikino-niminen elokuvafestivaali.

## Rakennus
Talo oli alun perin 12 x 14 metrin kokoinen, ja siihen kuului juhlasali näyttämöineen, eteinen, ravintola, keittiö ja kamari. Vuonna 1925 taloa laajennettiin. Vuonna 1947 kuistit muutettiin, seuraavana vuonna taas pärekatto vaihdettiin asbestilevykatteeseen. 1960-luvulla näyttämö purettiin. Vuonna 1974 hirsirakenteinen talo vuorattiin laudoilla ja maalattiin punaiseksi. Seuraavana vuonna talo liitettiin kunnalliseen vesijohtoon. Sisävessat saatiin 1980-luvun puolivälissä. Talon pinta-ala nykyään on noin 300 m².

## Lähteet
Viljami Sinisalo

**Viljami Kari Veikko Sinisalo** (s. 11. lokakuuta 2001 Hyvinkää) on suomalainen jalkapalloilija, joka pelaa maalivahtina Skotlannin Valioliigan Celticissä.

Sinisalo pelasi ensimmäisen miesten ottelun 15-vuotiaana Kakkosessa pelanneen FC Espoon maalivahtina kesäkuussa 2017. Hän siirtyi kesällä 2018 Aston Villan akatemiaan. Syyskuussa 2020 hänet lainattiin Skotlannin toiseksi korkeimmalla sarjatasolla Mestaruussarjassa pelaavaan Ayr Unitediin. Aston Villa uusi Sinisalon sopimuksen heinäkuussa 2021. Vuotta myöhemmin heinäkuussa 2022 hän solmi uuden sopimuksen. Heinäkuussa 2022 hänet lainattiin Englannin ykkösliigassa pelaavaan Burton Albioniin. Sinisalo kuitenkin palasi takaisin Aston Villaan kesken kauden tammikuussa 2023. Kaudeksi 2023–2024 Sinisalo lainattiin Englannin ykkösliigan Exeter Cityyn.

Kesällä 2024 Sinisalo siirtyi viisivuotisella sopimuksella Skotlannin Valioliigaan Celticin joukkueeseen. Siirtosumman arvioitiin olevan noin 1,2 miljoonaa euroa.

Sinisalo valittiin vuoden 2022 Captain's Ball -gaalassa U21-maajoukkueen vuoden parhaaksi pelaajaksi. Hänet kutsuttiin ensimmäisen kerran A-maajoukkueeseen syksyllä 2022 pelattuihin Kansojen liiga -otteluihin. Debyyttinsä hän teki harjoitusottelussa Viroa vastaan 12. tammikuuta 2023.

## Yksityiselämä
Sinisalo kuuluu kulttuurisukuun. Hänen isoisänsä on näyttelijä Veikko Sinisalo, tätinsä näyttelijä Kirsi-Kaisa Sinisalo ja setä kapellimestari Jarno Sinisalo. Sinisalon serkun isä on Eppu Normaali -yhtyeen Pantse Syrjä.

## Lähteet
West Coast (Gambia)

**West Coast** on yksi Gambian kuudesta alueesta. Sen pinta-ala on 1764 neliökilometriä ja pääkaupunki on Brikama. Alueen väkiluku oli vuonna 2013 lähes 690&nbsp;000.

## Lähteet
Vaaksinjärvi

**Vaaksinjärvi** (aiemmin **Vahaksenjärvi**) on Uudellamaalla Nurmijärvellä Röykässä sijaitseva järvi. Etäisyys Helsingin keskustasta on 38 kilometriä pohjoisluoteeseen.

## Maantietoa
Vaaksinjärvi on 1,2 kilometriä pitkä, 700 metriä leveä, ja sen pinta-ala on 47 hehtaaria. Järveä ympäröivän maasto kohoaa enimmillään noin 20 metriä vedenpinnasta. Sen selkeimmin erottuvat niemet ovat etelärannan Levonnokka ja pohjoisrannan Karjasaari. Järvellä on kartan mukaan kolme saarta. Vaaksinjärven koillisosassa sijaitsee noin kahden hehtaarin laajuinen Isosaari, jonka länsi- ja eteläpuolella sijaitsee kaksi pientä saarta. Kaikissa saarissa on vapaa-ajan asuntoja.

Järvi on luodattu ja siitä on julkaistu syvyyskartat. Noin seitsemän hehtaaria Vaaksinjärvestä on vähintään 20 metriä syvä. Järven koillisosa on matalaa. Vaaksinjärven vesitilavuus on 5,6&nbsp;miljoonaa kuutiometriä.

Järven rantaviivan pituus on 4,7 kilometriä. Rannat ovat alavaa metsämaata, joka on itäpäässä soistunutta. Järven saarilla ja rantavyöhykkeellä on runsaasti vapaa-ajan asutusta ja muutama kiinteästi asuttu tila. Koillisella rannalla sijaitsee pieni luonnonsuojelualue.

## Vedenlaatu
Vaaksinjärvi on karu, vähähumuksinen ja verraten syvä valuma-alueen latvajärvi. Järven ekologinen luokka määriteltiin vuosina 2008, 2013 ja 2019 erinomaiseksi. Veden happipitoisuuden vaihtelu on suurta vuodenajan ja syvyyden mukaan. Veden happamuustaso on liki neutraali.

## Vesistösuhteet
Vaaksinjärvi sijaitsee Vantaanjoen vesistössä (vesistöaluetunnus 21)  Luhtajoen valuma-alue (Nurmijärvi)ella (21.05), jonka Vaaksinojan valuma-alueeseen (21.055) järvi kuuluu. Sen valuma-alueen pinta-ala on 1,52 neliökilometriä . Vaaksinjärvi sijaitsee Vaaksinojan valuma-alueen luoteisosassa ja se on alueen ainoa yli hehtaarin laajuinen järvi. Alueen keskiosassa sijaitsee pienempi lampi. Järveen ei tule kuivatusoja muualta. Sen laskuoja Vaaksinoja alkaa järven etelärannasta ja se virtaa eteläkaakkoon aluksi metsäpurona ja lopuksi suoraksi kaivettuna pelto-ojana. Järven vedenpinnan korkeus on 90,4 metriä mpy (N2000).

## Historiaa
Vaaksinjärvi on saattanut syntyä meteoriitin iskusta.

## Lähteet
Kiovan taidekoulu

**Kiovan taidekoulu** oli taidekoulu Kiovassa vuosina 1900–1920. Ensimmäisenä vuonna sen ohjelmassa oli  satunnaista opetusta maalauksessa, piirustuksessa ja luonnoksissa. Seuraavana vuonna opetus järjestettiin säännölliseksi ja koulu oli Pietarin taideakatemian valvonnassa. Sinne menivät monet Kiovan piirustuskoulun oppilaat, ja vuonna 1902 oppilaita ilmoittautui yli 500.

Koulussa oli maalaus- ja arkkitehtuuriosastot. Oppilaita olivat muun muassa Alexander Archipenko, Oleksandr Bohomazov, Oleksandra Ekster, Ivan Kavaleridze, Oleksandr Lozovskyi, Ivan Padalka, Abram Manevitš, Anatol Petrytskyi ja Vasyl Sedljar.

## Lähteet
Kiovan piirustuskoulu

**Kiovan piirustuskoulu** () oli Kiovassa yhden sukupolven ajan (1875–1901) toiminut taidekoulu. Sillä oli suuri merkitys Venäjän vallan aikaisen Ukrainan taiteen kehityksessä.

Koulun perusti Mykola I. Muraško. Se oli alkuun yksityinen, myöhemmin kaupungin koulu. Sitä rahoitti taidetta suosivan Tereštšenkon suvun jäsen Ivan Tereštšenko. Koulu sai tukea myös Ukrainan ulkopuolelta. Opettajat ja oppilaat osallistuivat Kiovan Pyhän Kirilin luostarin freskojen entistämiseen ja Pyhän Volodymyrin katedraalin maalausten tekemiseen. Koulussa järjestettiin ukrainalaisten ja venäläisten taiteilijoiden näyttelyitä.

## Lähteet
Lawsonien suku

**Lawsonit** olivat tärkeä suku Anéhossa, nykyisessä Togossa.

Eräs suvun perustajista oli ”kuningas” George Lawson, joka kuului Kultarannikon Accran Fanteihin. Hän oli ollut purserina orjalaivalla, kunnes asettui asumaan Anéhoon vuonna 1812 ja otti osaa orjien ja muiden tavaroiden kauppaan. George Lawson osallistui paikalliseen valtataisteluun, jonka jälkeen hänestä tuli Adjigon päällikkösuvun jäsen, jolloin hän nimitti itsensä ”Glidjin kuninkaaksi”.

Hänen kuoltuaan vuonna 1883 seuraajaksi tuli hänen poikansa G. A. Lawson, sekä toinen poika, joka muutti Anéhoon Lagosista. He toimivat molemmat verottajina Glidjin lapsikuninkaalle.

Useat Lawsoneista kävivät Euroopassa tai orjalaivoilla vuodesta 1780 lähtien. 

Lawsonit olivat voimakkaasti brittimielisiä ja vastustivat Saksan laajenevaa vaikutusta alueella vedoten Britanniaan, jotta se vaikuttaisi alueeseen Lagosista käsin. Kostoksi tästä saksalaiset sieppasivat useita henkilöitä Lawsonin talon väestä ja kuljettivat heitä pois *Sophie*-laivalla. He palasivat takaisin Anéhoon *Möwellä*, jossa oli myös Gustav Nachtigal, joka perusti saksalaisen siirtokunnan, Togolandin.

Lawsonin suvun jälkeläiset ovat palvelleet lukuisissa julkisissa asemissa ja vapaissa ammateissa. Lawsonit olivat Guineanlahden afrobrasilialaista eliittiä, agudoja.

## Sukuarkisto
Vuonna 2005 julkaistu *An African Family Archive: The Lawsons of Little Popo/Aneho (Togo) 1841-1938* on eräs harvoja afrikkalaisia toimitettuja sukuarkistoja, jossa on yli 718 kirjettä ja dokumenttia. Kirjeenvaihto on pääosin vuosilta 1841-77, ajalta joka liittyy Atlantin orjakaupasta "lailliseen kauppaan" siirtymiseen, joka oli pääasiassa palmuöljykauppaa. Kirjeenvaihto koskee myös vuosia 1883-85, jolloin kuningas G.A. Lawson III pyrki  estämään Anéhoa ja sen ympäristöä tulemasta osaksi Ranskan tai Saksan siirtomaata.

## Katso myös

* Aného

## Lähteet
Urjalankylän työväentalo

**Urjalankylän työväentalo** oli Urjalan kunnan Urjalankylässä sijainnut työväentalo. Se myytiin yksityisomistukseen vuonna 1962.

## Historiaa
Urjalankylän työväenyhdistys Kipinä perustettiin vuonna 1905. Yhdistys toimi alkuun vuokrahuoneissa, ja vuonna 1907 se osti riihen rakennustarpeiksi omaa taloa varten. Tontti saatiin ostettua vasta kaksi vuotta myöhemmin. Rakennustyöt tehtiin talkoilla. Lainaakin jouduttiin ottamaan yhdistyksen jäseniltä sekä Urjalan Säästöpankilta. Talon vihkiäisiä vietettiin syyskuussa 1910.

Sisällissodan aikaan talo oli takavarikossa, josta se vapautui vuonna 1919. Talossa tehtiin pieniä korjauksia, ja vuonna 1922 se vuokrattiin Urjalankylän kansakoulun käsityöpajaksi. Vuonna 1929 taloon hankittiin sähkövalo ja sen katto paikattiin. 

Kesällä 1939 talo vuokrattiin Suomen Matto Oy:lle kahdeksi vuodeksi. Talon poisvuokrauksen ja sodan takia yhdistyksen oma toiminta oli tulevina vuosina vähäistä. Suomen Matto Oy irtisanottiin vuonna 1945, mutta päätös ei lopulta pitänyt, vaan talo tuli jälleen yhdistyksen omaan käyttöön vasta vuonna 1947. Vuonna 1962 talo tontteineen myytiin huutokaupalla yksityisomistukseen.

## Lähteet
Pähkinäsimpukat

**Pähkinäsimpukat** (Nuculidae) on simpukoihin kuuluva nilviäisheimo. Heimon lajeja tavataan merivesistä.

## Taksonomia ja anatomia
Pähkinäsimpukat jaetaan 11 sukuun. Lajeja heimossa on noin 150&ndash;160. Pähkinäsimpukat ovat pienikokoisia, ja suurimmat lajit kasvavat noin 5 cm pitkiksi. Heimon lajien kuori on useimmiten kolmiomainen tai soikeahko, ja kuoren sisäpinnalla on helmiäistä. Kuoren reunassa on hammastusta. Väriltään kuoret ovat vaaleita. Ravinnonottoon käytettävät huulirihmat ovat pitkät. Pähkinäsimpukoiden jalka on kookas.

## Levinneisyys ja elintavat
Pähkinäsimpukoita tavataan maailmanlaajuisesti valtameristä. Ne ovat useimmiten syvän veden lajeja ja kaivautuvat hiekka- tai mutapohjaan. Pähkinäsimpukat suodattavat ravinnokseen eloperäistä materiaalia vedestä.

## Lähteet
ZROCK

**ZROCK** on Kempeleen Zemppi-areenassa keväisin järjestettävä kaksipäiväinen raskaampaan rockiin ja metallimusiikkiin keskittyvä festivaali. Se järjestettiin ensimmäisen kerran vuonna 2017 yksipäiväisenä tapahtumana Zemppi Areenassa. Vuonna 2018 ZROCK muutettiin kaksipäiväiseksi sisäfestivaaliksi. 

## Historia
**2017**

ZROCK perustettiin keväällä 2017. Ensimmäinen ZROCK juhlittiin yksipäiväisenä ja festeillä nähtiin Amorphis, Viikate ja Tuohimaa.

**2018**

Keväälle 2018 festivaali kasvoi kaksipäiväiseksi. Festivaalin lavalla nähtiin: Stam1na, Viikate, Kotiteollisuus, S-Tool, Lost Society ja Nicumo.

Marraskuussa 2018 järjestettiin ensimmäistä kertaa myös ZROCK Winterspecial. Lavalla nähtiin Children Of Bodom ja Lost Society.

**2019**

Kahden päivän festivaalilla esiintyi 10 bändiä: Turmion Kätilöt, Beast In Black, Stratovarius, Backyard Babies (SWE), Smash Into Pieces (SWE), Lost Society, Turisas, The Duskfall (SWE), Doom Unit ja Flat Earth.

Marraskuussa 2019 järjestettiin jälleen ZROCK Winterspecial, jossa lavalla nähtiin: Amorphis, Soilwork (SWE) ja MØL (DEN).

**2020**

Festivaali jouduttiin siirtämään poikkeuksellisesti syksyyn koronapandemian jyllätessä. ZROCK-lavalta striimattiin liveshow't suorana yli 20 eri maahan. Lavalla nähtiin Beast In Black, Turmion Kätilöt, Mokoma, Korpiklaani, Timo Rautiainen & Trio Niskalaukaus, Ruoska, S-Tool, Tuohimaa ja Groupie High School. 

**2021**

Festivaali piti välivuoden koronapandemian takia.

**2022**

5v-juhlafestivaalia vietettiin useiden ulkomaalaisten bändien voimin, kun lavalla nähtiin Týr (FO), Aephanemer (FRA), Eyes Wide Open (SWE) ja The Haunted (SWE). Lavalla nähtiin myös kotimaisia artisteja: Stam1na, Lähiöbotox, Stereo Terror, Embraze, One Morning Left ja Fear Of Domination.

**2023**

Keväällä-23 kaksipäiväinen ZROCK-festivaali juhlitaan kuudetta kertaa 31.3-1.4.2023. Artistit: Apocalyptica, Turmion Kätilöt, Dynazty (SWE), Diablo, Bloodred Hourglass, Ruoska, Brymir, Atlas ja Stereo Terror.

## Lähteet

* https://zrock.fi/zrock-historia/
Kauko Kärkkäinen

**Kauko Uuno Ilmari Kärkkäinen** (27. syyskuuta 1921 Uusikaupunki – 11. toukokuuta 1988 Helsinki) oli suomalainen pappi ja opettaja. 

## Henkilöhistoria
Kärkkäisen vanhemmat olivat diplomilaulaja, kanttori Uuno Ilmari Kärkkäinen ja opettaja Elin Sofia Karttunen ja puoliso vuodesta 1948 terveydenhoitaja Sirkka Tytti Marjatta Leinonen, opetusneuvos ja kansanedustaja Armas Leinosen tytär.
Kärkkäinen pääsi ylioppilaaksi Jyväskylän lyseosta 1945, suoritti teologisen erotutkinnon Helsingin yliopistossa 1950, ja hänet vihittiin papiksi samana vuonna. Pastoraalitutkinnon hän suoritti 1952. Opiskeluaikanaan 1947–1949 Kärkkäinen toimi Helsingin NMKY:n apulaissihteerinä. Hän oli valmistuttuaan ensin Lopen kirkkoherran apulainen 1950–1951 ja sitten Oulussa 1. divisioonan sotilaspastori 1951–1953,  Oulun tuomiokirkkoseurakunnan virallinen apulainen ja kappalainen 1963–1965 ja Karjasillan seurakunnan kappalainen 1966–1972. Saloisten kirkkoherrana hän toimi 1953–1963 ja Helsingissä Kallion seurakunnan kirkkoherrana 1972–1985.
Muiden tehtäviensä ohella Kärkkäinen työskenteli uskonnonopettajana Raahessa ja Oulussa. Hänellä oli myös useita kirkollisia ja muita luottamustehtäviä, mukaan lukien Saloisten kunnanvaltuuston jäsenyys 1961–1963 ja Oulun kaupunginvaltuuston jäsenyys 1964–1968. Rovastin arvonimen Kärkkäinen sai 1972.

## Julkaisuja
* *Gezeliuksesta Hymanderiin: tutkielma messusävelmistömme historiasta*, 1950
* *Kangasalan messusävelmistö*, 1954
* *Messusävelmistökysymys*, 1955
* *Tuntureilta ja jokilaaksoista: Oulun hiippakunnan vuosikirja 3*, 1969, toim. Aarre Pyy, Kauko Kärkkäinen ja Heikki Pöyhtäri
* *Seitsemän nappia: pappismiehen muisteluja*, 1987

## Lähteet
Vanamehe film

**Vanamehe film** on vuonna 2019 ensi-iltansa saanut virolainen elokuva, jonka ohjasivat Mikk Mägi ja Oskar Lehemaa.

## Juoni
Lapset tulevat maaseudulle Vanamehen luokse kesäksi. Lehmä pääsee karkuun ja Vanamehellä ja lapsilla on vuorokausi aikaa löytää lehmä ennen kuin lypsämätön utare räjähtää ja aiheuttaa meijerikatastrofin.

## Ääninäyttelijät

## Lähteet
Liesjärven työväentalo

**Liesjärven työväentalo** on Tammelan kunnan Liesjärven kylässä sijaitseva työväentalo.

## Historiaa
Liesjärven työväenyhdistys perustettiin vuonna 1909. Vuokrasopimus solmittiin 1.1.1914 tontista, jolle työväentalo rakennettiin. Rakennusmateriaaleiksi ostettiin muun muassa haapoja Metsähallituksen mailta. Taloa rakennettiin vuosien 1915–1916 aikana talkoilla. Mukana oli ajoittain jopa sata henkeä. Talo valmistui vuonna 1917.

Sisällissodan aikaan talolla oli miehiä vartiossa, mutta talo ja yhdistyksen omaisuus saivat ilmeisesti kuitenkin olla rauhassa. 

1960–1970-luvuilla talon ylläpitäminen oli ajoittain hankalaa, ja sen myymisestäkin keskusteltiin mutta ei kuitenkaan myyty. Vuonna 1976 talossa syttyi tulipalo, jonka alkusyy oli epäselvä. Se ei kuitenkaan palanut kokonaan, vaan oli korjattavissa. Korjaustyöt tehtiin talkoilla, ja tukkeja saatiin lahjoituksina naapurikylistäkin. Nykyään (2023) talo on edelleen Liesjärven työväenyhdistyksen omistuksessa.

## Toimintaa työväentalolla
Alkuaikoina talolla järjestettiin erilaisia yleisötilaisuuksia, joista tunnetuimpia olivat rusetti-iltamat. Niissä osallistujille myytiin punainen rusetti rintaan laitettavaksi. Rusetti-iltamissa oli ohjelmana muun muassa näytelmiä, kuvaelmia, runolausuntaa ja musiikkia sekä tanssia. Myöhemmin taloa on käytetty perhe- ja muiden juhlien tapahtumapaikkana. Siellä on pidetty kylän yhteisiä kesäjuhlia, tervajuhlia, pikkujouluja, metsästysseuran peijaisia ynnä muuta. Talolla on näytetty myös elokuvia ainakin 1980-luvulla. Talo on mielletty kylän yhteiseksi kokoontumispaikaksi yli puoluerajojen.

## Rakennus
Talo on hirsirunkoinen ja lautavuorattu, punaiseksi maalattu ja harjakattoinen. Siihen kuuluu ravintola, keittiö, eteinen, juhlasali näyttämöineen sekä varastotilaa. Alun perin siinä oli myös asuinhuone vahtimestaria varten. Taloa laajennettiin 1940-luvun lopulta vuoteen 1956 saakka kestäneillä töillä, ja vuonna 1960 uudistettiin ravintolaa. Samalla talo sähköistettiin uudelleen, sillä yhdeksän vuotta aiemmin sieltä oli päätetty poistaa sähkövalot ja korvata ne öljylampuilla. 

1970-luvun alussa yhdistys sai Sosialidemokraattiselta puoluetoimikunnalta avustusta kattopeltien hankkimiseen, ja muutakin remonttia tehtiin. Vuoden 1976 tulipalon myötä remontointiin oli jälleen tarvetta.  1990-luvulla tehtiin vielä keittiöremontti, ja taloa maalattiin. Sisävessa saatiin vuonna 1999, mihin yhdistys sai avustusta opetusministeriöltä. Talon kokonaispinta-ala on noin 240 m².

## Lähteet
Lunkaan-Hykkilän työväentalo

**Lunkaan-Hykkilän työväentalo** oli Tammelan kunnan Hykkilän kylässä sijainnut työväentalo.

## Historiaa
Lunkaan-Hykkilän työväenyhdistys perustettiin vuonna 1907. Vuoden 1909 alussa se osti käyttöönsä erään lunastamattoman torpan, joka sijaitsi Hykkilässä koulun lähellä. Tonttiakin se yritti saada omaksi, muttei ehtinyt. Kansakoulun johtokunta ei nimittäin halunnut työväentaloa niin lähelle koulua, ja vuoden 1912 alussa tuli häätöilmoitus, jonka mukaan talo oli siirrettävä pois. Yhdistys sai vuokrattua uuden tontin ja rakensi sinne talon, käyttäen rakennusmateriaalina muun muassa vanhan talon hirsiä. Yhdistyksen jäsenluku oli tässä vaiheessa vain 10. Talon vihkiäisjuhlia vietettiin syyskuussa 1913 yli 300-henkisen yleisön voimin. Toiminta talolla oli vilkasta sotien jälkeiseen aikaan asti, mutta hiljeni sitten kylän väkimäärän vähentyessä. Talo huutokaupattiin, ja sen osti tontin omistanut yksityishenkilö varastokäyttöön. 

## Rakennus
Talo oli hirsinen, ja sen lattia oli koivua. 1940-luvun lopulla katto uusittiin talkoilla, ja sotien jälkeen taloa myös laajennettiin. Siihen muun muassa rakennettiin uusi näyttämö. 

## Toimintaa työväentalolla
Talolla järjestettiin erilaista ohjelmatoimintaa, harrastettiin näyttelemistä ja pidettiin yhdistyksen kokouksia. Vuonna 1915 taloa käytettiin 37 kertaa ja seuraavana vuonna 42 kertaa. Vuoteen 1917 mennessä iltamia oli pidetty yhteensä 56 kertaa ja juhlia 23 kertaa. 1920-luvulla yhdistys hankki talolle radion, josta kuunneltiin muun muassa jumalanpalveluksia. Kirkonmenojen jälkeen usein laulettiin jokin taistelulaulu, ja sitten kerättiin kolehti, sillä radio oli ollut kallis hankinta. Talossa oli myös kirjasto ja pieni kahvila. Sotien jälkeen toiminta oli erityisen vilkasta. Pidettiin erilaisia kursseja, kuten tanhu-, kirjanpito- ja järjestötoimintakurssit.

## Lähteet